Weet - die Afrikaanse e-naslaangids en ensiklopedie vir leerders
Party mense hou van hulle, en party mense hou net mooi niks van hulle nie. Hulle dink dié diertjies is die grillerigste goeters op aarde. Ja, jy het reg geraai. Ons praat van goggas oftewel insekte. Wat is insekte? Wel, 'n magdom klein diertjies behoort aan die insekfamilie, maar om 'n insek genoem te word, ...
Die geboue in Timboektoe was van die eerstes wat met modder op 'n hout raamwerk gepleister is.
Die kremetartboom gaar water in sy stam op soos 'n tenk. Die oudste kremetartboom in die land is 3 000 jaar oud en 45 kinders is nodig om in 'n sirkel hande om die boom te vat.
Vandag in geskiedenis - 20 Mei
1506 - Christopher Columbus (Cristofero Colombo), die heldhaftige en soms omstrede ontdekkingsreisiger, sterf in Spanje. Hy het vier lang ontdekkingstogte per see, meesal na die weste, onderneem. Ongelukkig is sy eerste togte nie goed gedokumenteer nie.
1799 - Honoré de Balzac, Franse skrywer, is gebore. Hy het in 20 jaar, ná 1829, 85 romans geskryf. Hy was 'n geniale skrywer wat ook die klein dingetjies in die lewe raakgesien en beskrywe het. Hy was beide 'n realis en romantikus. Hy word beskou as een van die grootste skrywers van alle tye.
1916 - Die Huisgenoot se eerste uitgawe verskyn en word so Nasionale Pers se tweede sakeonderneming.
1983 - Op 20 Mei 1983 het 'n kragtige motorbom in Kerkstraat, Pretoria, ontplof. Pretoria se spitsverkeer is heeltemal ontwrig toe die stad se verkeerspolisie die verkeer na allerlei omweë moes stuur. Al die winkels in die omgewing van die ontploffing was vensterloos en die straat was met glasskerwe besaai. Die vlieënde glasskerwe het talle mense ernstig beseer.